A historia de Montenegro como territorio individualizau d'as atras tierras balcanicas encomienza con a organización d'os serbos locals en chicotz principatos independients que dimpués s'organizan en reinos mes grans. Os habitants de Montenegro podioron mantener-sen independients d'os otomans a diferencia d'os serbos d'atras zonas y desarrolloron una idendidat propia aislaus entre montanyas. Dimpués d'a primera Guerra Mundial os montenegrins s'unioron a los serbos y atros eslavos balcanicos en un prochecto estatal común, que continó dimpués d'a segunda Guerra Mundial con a Yugoslavia comunista, estando Montenegro o zaguer territorio yugoslavo en independizar-se.